钦定古今图书集成/明伦汇编/官常典/第740卷 > 戴璜
## 钦定古今图书集成/明伦汇编/官常典/第740卷 > 戴璜

按《汝宁府志》：“璜字宗仪，新蔡人，为邑庠生。正德七年，
流寇猝至，璜方与其子奎读书一村墅中，贼得之，欲
与谋以济其乱，璜不从，乃胁以刃，璜瞋目骂贼，贼怒
裂之，掳其子奎入垒。贼帅询其故，曰：‘壮哉！吾举兵五
载，未尝见此人，何为害之’？遂斩害者，释其子，令葬璜，
其面犹生。”